এবাদত হোসেন

এবাদত হোসেন (জন্ম ৭ জানুয়ারি ১৯৯৪) একজন বাংলাদেশি ক্রিকেটার। ২০১৬-১৭ জাতীয় ক্রিকেট লীগে সিলেট বিভাগের হয়ে ২০১৬ সালের ২৫ সেপ্টেম্বরে প্রথম শ্রেণীর ক্রিকেটে তার অভিষেক ঘটে। ২০১৯ সালে আন্তর্জাতিক ক্রিকেটে তার অভিষেক ঘটে। তিনি বাংলাদেশ বিমান বাহিনীর একজন সক্রিয় সৈনিক। এবাদতের শৈশব কেটেছে মৌলভীবাজারের বড়লেখায়। তার বাবার নাম নিজাম উদ্দিন চৌধুরী ও মাতার নাম সামিয়া বেগম চৌধুরী। ছয় ভাই-বোনের মধ্যে এবাদত দ্বিতীয়। এবাদত হোসেন চৌধুরী ২০১২ সালে বিমান বাহিনীতে সৈনিক হিসাবে যোগ দেন। সেখানেই চাকরির পাশাপাশি বিমান বাহিনীর নিয়মিত ভলিবল খেলতে শুরু করেন। ভলিবল দিয়ে ক্রীড়া জীবন শুরু করলেও, পরবর্তীতে তিনি ক্রিকেট খেলার প্রতি বেশি আগ্রহী হয়ে ওঠেন। ২০১৪ সালে সিটি ক্লাবের হয়ে ঢাকায় প্রথম বিভাগ ক্রিকেট খেলার সুযোগ পান। ২০১৬ সালে রবি পেসার হান্ট জেতেন এই ডান হাতি ফাস্ট বোলার। চূড়ান্ত পর্বে তার সর্বোচ্চ গতির বলটি ছিল ১৩৯.৯ কিমি/ঘণ্টা। সেখান থেকেই তিনি বাংলাদেশ ক্রিকেট বোর্ডের হাই পারফর্মেন্স ক্যাম্পে ডাক পান। ২০১৬ সালের নভেম্বরে বাংলাদেশ ক্রিকেট দলের নিউজিল্যান্ড সফরের আগে অস্ট্রেলিয়া প্রশিক্ষণের জন্য ‘শিক্ষানবিশ' হিসেবে অন্তর্ভুক্ত হন তিনি। ২০১৬ সালের ২৫ সেপ্টেম্বর, ২০১৬-১৭ জাতীয় ক্রিকেট লীগে সিলেট বিভাগের হয়ে প্রথম-শ্রেণীর ক্রিকেটে অভিষেক হয় এবাদতের। ২০১৮ সালের ৮ মে, ২০১৬-১৭ ঢাকা প্রিমিয়ার ডিভিশন ক্রিকেট লীগে মোহামেডান স্পোর্টিং ক্লাবের হয়ে লিস্ট এ ক্রিকেটে তার অভিষেক হয় এবাদতের। তার টুয়েন্টি২০-তে অভিষেক হয় ২০১৭ সালের ৬ নভেম্বরে ২০১৭-১৮ বাংলাদেশ প্রিমিয়ার লীগে রংপুর রাইডার্স-এর হয়ে। ২০১৭-১৮ বাংলাদেশ ক্রিকেট লীগে তিনি মধ্যাঞ্চল দলের হয়ে সর্বোচ্চ উইকেট শিকার করেন। এতে ৩ ম্যাচে ৬ ইনিংসে ১৩ উইকেট লাভ করেন। ২০১৮ সালের অক্টোবরে ২০১৮-১৯ বাংলাদেশ প্রিমিয়ার লীগে তিনি সিলেট সিক্সার্সের হয়ে খেলেন। ২০২০ সালের নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়। ২০১৯ সালের ফেব্রুয়ারিতে তিনি নিউজিল্যান্ড সফরে বাংলাদেশের টেস্ট দলে যুক্ত হন। ২০১৯ সালের ২৮ ফেব্রুয়ারি, নিউজিল্যান্ডের বিপক্ষে টেস্ট অভিষেক ঘটে এবাদত হোসেনের এবং তার প্রথম টেস্ট উইকেট হিসেবে তিনি নিল ওয়াগনারের উইকেট লাভ করেন। ২০২২ সালের জানুয়ারিতে, এবাদত বে ওভালে নিউজিল্যান্ডের বিপক্ষে দ্বিপক্ষীয় সিরিজের প্রথম টেস্টে প্রথমবারের মত পাঁচ উইকেট শিকার করেন। ক্রিকেটের যেকোনো ফরম্যাটে বাংলাদেশকেে নিউজিল্যান্ডের বিপক্ষে তাদের নিজস্ব মাঠে প্রথম জয় পেতে অগ্রণী ভূমিকা রাখেন এবং ম্যাচসেরা হন। বিদেশের মাটিতে প্রথম বাংলাদেশি পেসার হিসেবেও ম্যাচসেরা হন তিনি। "এবাদতের গ্রামের বাড়িতে বইছে আনন্দের বন্যা"। দৈনিক সমকাল। ৭ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০২২।  অয়নী, তাহসিনা (৪ জানুয়ারি ২০২২)। "পেস বোলিংয়ে উন্নতি করতে আমরা এখনো শিখছি : এবাদত"। বিডিক্রিকটাইম। সংগ্রহের তারিখ ৪ জানুয়ারি ২০২২।  "National Cricket League, Tier 2: Rajshahi Division v Sylhet Division at Rajshahi, Sep 25-28, 2016"। ক্রিকইনফো। সংগ্রহের তারিখ ২৫ সেপ্টেম্বর ২০১৬।  "এবাদত হোসেন : বাংলাদেশের ভবিষ্যৎ পেসার!"। কালের কণ্ঠ। ৪ অক্টোবর ২০১৬। সংগ্রহের তারিখ ৪ জানুয়ারি ২০২২।  "এবাদত হোসেন যেভাবে ভলিবল খেলোয়াড় থেকে টেস্ট জয়ের নায়ক হয়ে উঠলেন"। বিবিসি বাংলা। সংগ্রহের তারিখ ৫ জানুয়ারি ২০২২।  "Bangladesh include Mustafizur in preparatory squad"। ক্রিকইনফো। সংগ্রহের তারিখ ৪ নভেম্বর ২০১৬।  "Dhaka Premier Division Cricket League, Abahani Limited v Mohammedan Sporting Club at Savar (4), May 8, 2017"। ক্রিকইনফো। সংগ্রহের তারিখ ৮ মে ২০১৭।  "41st match, Bangladesh Premier League at Dhaka, Dec 6 2017"। ক্রিকইনফো। সংগ্রহের তারিখ ৬ নভেম্বর ২০১৭।  "Bangladesh Cricket League 2017/18, Central Zone: Batting and Bowling Averages"। ক্রিকইনফো। সংগ্রহের তারিখ ২৭ এপ্রিল ২০১৮।  "Full players list of the teams following Players Draft of BPL T20 2018-19"। বাংলাদেশ ক্রিকেট বোর্ড। ২৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০১৮।  "Dhaka pick Mushy, Shakib landed by Khulna"। The Daily Star। ১২ নভেম্বর ২০২০। সংগ্রহের তারিখ ২১ নভেম্বর ২০২০।  "Shafiul, Ebadot replace injured Taskin in ODI, Test squads"। ক্রিকইনফো। সংগ্রহের তারিখ ৫ ফেব্রুয়ারি ২০১৯।  "নিউজিল্যান্ডকে হারিয়ে বাংলাদেশের ইতিহাস"। দৈনিক সমকাল (ইংরেজি ভাষায়)। ৫ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০২২।  উইকিমিডিয়া কমন্সে এবাদত হোসেন সংক্রান্ত মিডিয়া রয়েছে। ইএসপিএনক্রিকইনফোতে এবাদত হোসেন (ইংরেজি)